വി ടി ട്രസ്റ്റ് അവാര്ഡ് ടി ഡി രാമകൃഷ്ണന് സമ്മാനിച്ചു അങ്കമാലി വി ടി മെമ്മോറിയല് ട്രസ്റ്റിന്റെ 2020ലെ വി ടി മെമ്മോറിയല് അവാര്ഡ് നോവലിസ്റ്റ് ടി ഡി രാമകൃഷ്ണന് സമ്മാനിച്ചു. ട്രസ്റ്റ് ചെയര്മാന് എം തോമസ് മാത്യുവാണ് അവാര്ഡ് നല്കിയത്. മാമ ആഫ്രിക്ക നോവലിനാണ് അവാര്ഡ്. അവാര്ഡുദാന സമ്മേളനം വ്യവസായമന്ത്രി പി രാജീവ് ഉദ്ഘാടനം ചെയ്തു. വി ടി ഉയര്ത്തിയ മുദ്രാവാക്യങ്ങള് വീണ്ടും ഉയര്ത്തേണ്ട കാലത്താണ് നാം ജീവിക്കുന്നതെന്ന് അദ്ദേഹം പറഞ്ഞു. ശനിയാഴ്ച ട്രസ്റ്റ് നിലയത്തില് ചേര്ന്ന സമ്മേളനത്തില് കേരള സാഹിത്യ അക്കാദമി സെക്രട്ടറി കെ പി മോഹനന്, വി ടി അനുസ്മരണ പ്രഭാഷണം നടത്തി. എം ഉണ്ണിക്കൃഷ്ണന് അവാര്ഡ് കൃതി പരിചയപ്പെടുത്തി. കുട്ടികള്ക്കുള്ള കെ പി നാരായണന് ഭട്ടതിരിപ്പാട് അവാര്ഡ് ആന്ലിയ ജോണ്സണും പ്രിയദത്ത അന്തര്ജനം അവാര്ഡ് ഐറിന് എല്സ സാജിക്കും റോജി എം ജോണ് എംഎല്എ സമ്മാനിച്ചു. ട്രസ്റ്റ് സെക്രട്ടറി കെ എന് വിഷ്ണു, ഡോ. കെ എം സംഗമേശന്, തുറവൂര് പഞ്ചായത്ത് പ്രസിഡന്റ് ജിനി രാജീവ്, ജില്ലാ പഞ്ചായത്ത് വൈസ് പ്രസിഡന്റ് ഷൈനി ജോര്ജ്, താലൂക്ക് ലൈബ്രറി കൗണ്സില് സെക്രട്ടറി വി കെ ഷാജി, ബ്ലോക്ക് പഞ്ചായത്ത് വൈസ് പ്രസിഡന്റ് എം ഒ ജോര്ജ്, ബ്ലോക്ക് പഞ്ചായത്ത് അംഗം സീലിയ വിന്നി, തുറവൂര് പഞ്ചായത്ത് അംഗം ഷിബു പൈനാടത്ത് എന്നിവര് സംസാരിച്ചു. അവാര്ഡ് ജേതാവ് ടി ഡി രാമകൃഷ്ണന് മറുപടി പറഞ്ഞു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്